# data[].attributes.body
Mailgruppen HHXKTH_team7 virker vist ikke, så Dorthe har sendt foreløbige skemaer ud til os fredag, som vi ikke har fået. Nu har hun sendt til os igen, med indtastning af de enkelte mailadresser.
Selv har jeg også haft sendt mail til gruppen, men ved ikke, om de har modtaget den.

# data[].attributes.body
Periodisk brummer højttalerne i 310.
Gjorde også i går.
Fejlmeldt til Helpdesk.

# data[].attributes.body
Flere elever i 2Z kunne ikke logge på Systime mellem 10 og 12. Der havde ikke været problemer inde i 2X 8 til 10.
Meldt til Helpdesk.

# data[].attributes.body
It-afdelingen ryddede og geninstallerede min T490'er, og på et tidspunkt i processen har han så hentet en driver direkte fra Lenovos hjemmeside og ikke fra Windows Update. Eller sådan noget. Den virker nu, godt. Efter en måneds Golgata-vandring ...

# data[].attributes.body
Nede i Helpdesk klikkede han lidt rundt på min computer, og han sagde, at der skal en fuld geninstallering til, for det er noget med, at en opdatering af drivere på et tidspunkt i forløbet skal hentes direkte fra vist nok Lenovos hjemmeside, og ikke via Windows Update.
Andre med T490 har som sagt haft samme problem.
All right - jeg må finde en dag, hvor det passer, at de har min maskine i en fire timers tid.

# data[].attributes.body
Har lavet to fejlmeldinger til Helpdesk
- At stikket i væggen til projektoren er dårligt i 310
- At jeg ikke kunne med igennem til projektoren i 308 med HDMI-til-VGA, men godt med USB.C-til-VGA.

# data[].attributes.body
Der er kommet mail til formiddag, at den defekte projektor i 304 er fejlmeldt til leverandøren.
P.S. Nok så markant i denne sag er, at jeg tilsyneladende er den eneste og den første, der tirsdag fejlmeldte denne projektor, altså på Dag 2.

# data[].attributes.body
Projektoren i 304 virker slet ikke.
Har skrevet til Helpdesk, men de har forhåbentlig allerede fået det at vide.

# data[].attributes.body
En større opdatering af Windows i sidste uge betød, at jeg nu ikke længere har de genoprettelsespunkter, som jeg ellers kunne få lyden på min ThinkPad T490 til at virke ved.
Har sendt mail til helpdesk og spurgt, om der er noget nyt fra leverandøren angående at få løst problemet.

# data[].attributes.body
Talte med Helpdesk til morgen, og kan så forstå, at andre med samme PC som mig, også har problemer med lyden.
Det er indberettet til leverandøren, som dog ikke har svaret endnu.
Jeg afventer til efter efterårsferien.

# data[].attributes.body
Var vært for en videokonference som klasselærer. Men nu virkede mikrofonen ikke, hverken i apparatet selv eller med høretelefonen.
Så med 4 minutters forsinkelse kunne jeg logge på med min egen, private computer.
Jeg tror, jeg vil bytte den T490.
Jeg har brugt SÅ meget tid på at løse problemer ved den.
Det er vanvittigt.

# data[].attributes.body
Kunne ikke logge på mitnielsbrock.dk tidligt om morgenen (kl 05.00).
Heller ikke fra en anden browser.
Heller ikke fra min mobiltelefon.
Det er lidt kritisk, for jeg skal lave dagens timer her til morgen.
Har anmeldt det til Helpdesk per mail, men det er jo tidligt på dagen.

Efter jævnligt at have forsøgt at logge ind på MNB siden klokken 05.00, måtte jeg kl. 07.45 lægge følgende besked ud i UMS til eleverne i 1Y, som jeg skulle have kørt en asynkront virtuel time med i første time:

MNB er helt nede, og har været det hele morgenen, så denne dansk-time må vi sparke til hjørne, som man siger. Jeg kan ikke gøre hverken fra eller til på nuværende tidspunkt.
- Asbjørn

Kl 08.20 kom de så mail fra Helpdesk, at problemet var løst, og det var det også.

# data[].attributes.body
Panik i 110 vedr. at komme igennem til projektoren, på en dag, hvor der skulle fremlægges. I bundtet af adaptorer i klassen fik jeg ikke hul igennem med fra hverken HDMI eller USB-C. Lånte i hast en HDMI-kobling personlig af en medarbejder i IT-Helpdesk. Virkede heller ikke. Min kandidat havde tilfældigvis og heldigvis en egen adapter fra VGA til USB-C, og den virkede.
Men der var for meget adrenalin og for lidt nærvær i forhold til elevene fra min side.
De bundter med hvide koblinger, der er i klasserne, er noget billigt skidt.
De er af så ringe kvalitet, at det slet, slet ikke hører hjemme på en skole, både i selve kontaktfladerne i stikkene, og i de kabinetter, der omgiver selve stikkene.
Jeg tror faktisk, de ville være for ringe til at sælge i Søstrene Grene, Normal eller Tiger.

# data[].attributes.body
Alt spillede på min nye T490'er.
Indtil jeg installerede Screencast-O-Matic.
Så røg lyden, både mikrofoner, udgange og højttalere.
Så: Genoprettelse fra genoprettelsespunkt.
Men det tager tid, og er over smertegrænsen på nuværende tidspunkt.
Og jeg har ikke Screencast-O-Matic på computeren, og jeg tør ikke tilslutte den skærmene i klasseværelserne med HDMI-stikket.

# data[].attributes.body
Eet eller andet med lyd virker ikke på min nye computer, en Thinkpad T490.
Jeg har prøvet at deaktivere driverne, men det er ikke nok.
Ved opstart får jeg dette skilt, som evt. har noget med det at gøre:

# data[].attributes.body
I en måske ti minutters tid omkring kl 14.00 havde vistnok ingen lærere eller elever internetforbindelse.

# data[].attributes.body
Flere elever i 2Z var i løbet af 2. time ikke i stand til at logge ind på Systime med UNI-Login. En af dem gik ned i IT, men her var beskeden, at de ikke kunne gøre noget ved det, at det ville gå over, hvilket det da også gjorde.

# data[].attributes.body
Nede hos 2Z i 310 virker VGA-til-USB-C jo ikke, og det havde jeg glemt.
Så i stedet for som planlagt at lade en elev vise videoen i begyndelsen af timen, måtte jeg alligvel bruge min egen computer. Min egen for beskattede midler indkøbte VGA-til-HDMI-adapter havde jeg undtagelsesvis glemt, og lokalets VGA-til-USB-C virker stadig ikke.
... ikke til elevernes Apple-computere, i hvert fald. jeg er i tvivl, om der mangler computer-skills blandt eleverne til deres Apple-computere.

# data[].attributes.body
I lokale 110 hos 2A havde jeg som noget nyt problemer med at få vist min skærm gennem HDMI-koblingen; både den fra det hvide bundt i klasse og min egen private.
Gennem USB-C var der ingen problemer.
Jeg kan ikke sige med sikkerhed, hvor problemet ligger - det syntes at virke bedre gennem min egen HDMI-adapter ... hmm, problemet ligger muligvis i min computer. Nej, stikket fra klassen er altså ikke godt.
Skriver til Helpdesk nu.

# data[].attributes.body
Hos 2Z virker den ene af koblingerne mellem VGA og diverse stik ikke. Der er tale om den til USB-C. Eleverne siger, det ER anmeldt til IT for "nogle uger siden".

Jeg har skrevet til Helpdesk.

Selv har jeg købt en kobling mellem VGA og HDMI, så jeg altid har den at falde tilbage på, hvis det værste skulle ske. Det hjælper dog ikke, når USB-C ikke virker, og en elev skal tilslutte sin computer, og jeg bad jo for over et år siden på JTP om at få een til mellem VGA og USB-C, men fik nej til det. Og jeg fik nej igen her på NVG.

# data[].attributes.body
I spisefrikvarteret var der ikke adgang til mitnielsbrock.dk.
Dette skilt fik man, men efter 5 minutter virkede det dog igen.

# data[].attributes.body
En kollage skrev mail rundt i Team 7, at hun ikke fik listen med sygefravær her på Nørre Vold. Og nej - det gør jeg heller ikke. Tror, Dorthe MT gør noget ved det nu.

# data[].attributes.body
Både mig og eleverne oplever her til middag nogle gange, hvor vi ikke kan tilgå eller genindlæse sider på mitnielsbrock.dk. Vi får beskeden, at "Sitet er under opgradering. Prøv igen senere."

# data[].attributes.body
Hos 1X var det lidt problemer med at få lyden ud i højttalerne, da vi så film. Stikket skulle vrikkes lidt et par gange i begyndelsen af filmen, men så var den der også stabilt.

# data[].attributes.body
En del elever i 1X oplevede udfald - eller snarere 'lagging' - under screeningen i Dansk A på minlæring.dk. Dog ikke så slemt som parallelklassen tidligere på ugen.

# data[].attributes.body
Eleverne døjede en del med udfald og forsvundne flueben for færdiggjorte delopgaver under Dansk A-screeningen på minlæring.dk i 1Y.

# data[].attributes.body
Kl. 12.20 hos 1Y havde jeg ikke internetforbindelse gennem NBUNV_AC. Heller ikke med min mobiltelefon. Heller ikke efter genstart af computeren. Eleverne havde ingen problemer. Jeg oprettede da hotspot med min egen mobiltelefon, og var så på internet ad den vej. Efter en halv time kunne jeg komme på skolens internetforbindelse.

# data[].attributes.body
Ved rektors fredagsorientering i 10-frikvarteret skulle der også streames derfra med videokonference. Det var der lidt bøvl med, så det hele blev forhalet nogle få minutter. Ja, nogle få minutter. Men på en dag, hvor en elev udbad sig en snak i noget af 10-frikvarteret, og meget af spisefrikvarteret går med orientering, bidrog denne lille ting til, at det blev en dag fra otte til fjorten uden egentlige pusterum, og det kan man altså godt mærke klokken 14.00.

# data[].attributes.body
En elev i den ene afgangsklasse på en 2-årige får som den eneste ikke vist sine lektier i Appen. Jo, i erhvervsjura. I UMS kan han dog godt se dem alle.
Henvendelse til IT-afdelingen.

# data[].attributes.body
Eet eller andet i lige præcis linkene fra minlæring.dk gør, at når jeg indsætte link til sitet fra sider i Moodle, så betragter den noget af linket som en tekst-kode, og knækker linket over, så det ikke virker.
Det kommer til at se ud som nedenfor indsatte skærmdump, hvor jeg eller plejer at kunne lave et link i firkantet parantes som her: Eller [Klik her]

# data[].attributes.body
En elev, som følger med virtuelt hjemmefra pga at være i Corona-faregruppe, melder, at han ikke kan følge med i min undervisning, da hans "konto/bruger" har været lukket en uges tid.
"IT-afdelingen er på sagen", skriver han.

# data[].attributes.body
Det korte af det lange er, at min nye Thinkpad T490 gav problemer med lyden hele tirsdag og onsdag, og at jeg kan takke elevernes overbærenhed og lån til mig af deres computere til at vise videoer om modernisme og modernitet m.v. for at timerne ikke kollapsede.
Jeg endte nede hos Helpdesk, som endte med at konkludere, at det nok måtte ende med en geninstallation af hele computeren.
Imidlertid havde jeg lavet et genoprettelsespunkt onsdag morgen, hvilket i sidste ende reddede mig.
Tilsyneladende skete fejlen, hvis jeg også installerede valgfri opdateringer.
Så det gør jeg ikke lige nu.
Det virker nu.
Efter mange genoprettelser og genstarter.
... men over to timer efter normal arbejdstid tog det mig.

I øvrigt må jeg nok droppe VGA til HDMI. Kabler overtager lyden.
Jeg må vist ud at købe mig også en VGA til USB-C for mine egne, beskattede midler for at være sikker på at have en kobling, der virker, til enhver tid.
Ja, for et eget, privat indkøbt lydkabel, 3,5 mm Jack, HAR jeg for længst liggende i min taske, fordi dem i klasserne også nogle gange er defekter. Ja, dem, der er indbyggede i skærmkablet går jævnligt i stykker.

# data[].attributes.body
I lokale 310 om formiddagen var internettet urimelig langsomt, både for mig og elverne i 2Z. Det VIRKELIG hæmmede arbejdet i hele timen.

# data[].attributes.body
Lige som sidste torsdag var der store problemer med at få elevernes computere i 2A tilsluttet projektoren i deres lokale, 110. Om eleverne mangler 'skills' til at sætte de relevante flueben til skærmdeling på deres Apple-computere, eller om - som de har mistanke om - nogle af adapterne fra VGA til div. stik er defekt, kan jeg ikke afgøre.
Under alle omstændigheder tog to små fremlæggelser de første 40-45 minutter af timen.
Eleverne melder, at IT-folkene er nede at hjælpe med den slags problemer "2-3 gange om dagen".

# data[].attributes.body
Kan stadig ikke markere alle beskeder som læst i Moodle uden af få fejlmeddelelse. Har skrevet mail til Helpdesk nu.
- Senere på dagen fik jeg svar, at de godt selv kunne se fejlen, og har sendt aben videre til udbyderen.

# data[].attributes.body
Kl 05.30 ville jeg markere alle beskeder i Moodles nyheds-feed som læste, men fik fejlmeddelelse igen og igen, når jeg prøvede.
Jo, enkeltvis kunne jeg godt markere dem som læste.

# data[].attributes.body
Kl 12.25 i 1Y havde vi alle problemer med generelt meget langsom eller helt fraværende internetforbindelse, ikke kun til Kahoot. Det var kritisk på et tidspunkt, hvor vi lige netop skulle påbegynde en større Kahoot. Efter nogle få minutter var både jeg og alle elever dog på.

# data[].attributes.body
De interaktive øvelser til AP på indisprogethhx.systime.dk virkede ikke. Jo, eleverne godt kunne trække ordklasser ned i felterne, men når de klikkede for at indgive deres samlede besvarelse, fik de en fejlmeddelelse.

# data[].attributes.body
Om formiddagen kunne jeg ikke sætte den såkaldte "midtvejstest" op for 1Y til AP op på minlæring.dk.
En kollega bekræftede udfaldet på minlæring.dk - havde haft samme problem på samme tid.